text: Lettiski áleyparin skoraði bæði málini, tá Víkingur vitjaði. B36 hevur nú 30 stig - víkingarnir, ið annars vístu góðar taktir í dag, hanga ikki longur heilt í topp-trý.
text: #000001
text: Tríggir dystir í 12. umfari í Betrideildini byrjaðu klokkan 15. Í Gundadali tók nummar trý móti nummar fýra. Seks stig skildu liðini áðrenn, og Víkingur skuldi harvið helst vinna fyri at halda sambandið til topp-trý. Tað var eisini útiliðið, ið var omaná fyrsta hálva tíman. Til tíðir spældu víkingarnir heilt væl, og í 24. minutti vann eyðsýndi Geza Turi bóltin á B36-hálvuni, rak, spældi banda við áleyparan Poul Kallsberg, nærkaðist brotstiegnum og smekkaði síðani bóltin í málið til 0-1. Tað er at irða seg um, at miðvallarin, ið hevur búð í Føroyum tað mesta av sínum lívi, framvegis ikki hevur fingið føroyskt pass, og harvið ikki kann verða úttikin til A-landsliðið í morgin. Vónandi og væntandi kemur hetta uppá pláss seinni í ár.Geza Turi skoraði eisini fyrr í ár, tá HB vitjaði í Fuglafirði (Mynd: Sverri Egholm)B36 svaraði tó skjótt aftur. Eftir frísparksinnlegg stútaði ein fríur Michal Przybylski yvirum til Valerijs Sabala, ið var komin uppá pláss og javnaði. Næstu løtuna sat B36 á tí, og Víkingur gjørdi nøkur mistøk á egnari hálvu, sum kundi kosta.Hetta gjørdi heimaliðið eisini eftir steðgin, har tað annars leingi bendi á, at tað fór at enda við javnleiki. Tá eitt korter var eftir av dystinum, fór Hannes Agnarsson tó til stroks í høgru, og tætt við baklinjuna legði kviki kanturin innfyri. Sabala sníkti seg í leysa støðu, og lettiski áleyparin stútaði bóltin væl niður í longra málhorn til 2-1. Seinna málið í dag og fimta málið hjá honum í B36-blusuni.Tvey mál til Sabala og aðru ferð í ár, at B36 basti Víkingi. Fyribils er B36 nummar tvey (Mynd: Sverri Egholm)
text: #000003
text: Hetta gjørdist annar dystur á rað, at Valerijs Sabala avgjørdi fyri liðið hjá Dan Brimsvík. Víkingur hevði annars nakrar góðar støður seinastu løtuna, serliga var Bergur Gregersen nær við eftir frísparksinnlegg, og sum heilt høvdu víkingarnir uppiborið stig, men sum í til dømis dystum móti HB fyri kortum, so manglaði tað síðsta. Heimaliðið vísti tó kynismu, vilja og rygg, eins og í fleiri dystum í ár og hevur nú er 30 stig og er í løtuni á 2. plássi.Víkingur hevur í løtuni átta stig upp til 3. plássi. Um HB ikki vinnur steypakappingina er neyðugt at enda nummar trý fyri at fáa evropeiskt pláss.Á Eiði vann TB, og ÍF tapti samstundis móti vágamonnum. Harvið er meira eldur í niðurflytingarstríðnum nú. Meira um hetta seinni.
text: #000004
text: U15-genturnar skúgvaðu alla mótstøðu av vegnum
text: #000008
text: U21-landsliðið so at siga óbroytt
text: #000009
text: 13 nýggir venjarar fingið prógv
text: #000010
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000014